**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.10.2022, ora 08.00 – 09.10.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 09.10.2022, ora 07.00**

**RÂURI**

**Debitele au fost în general în scădere**, exceptând râurile din bazinele hidrografice: Vedea, Siret (exceptând cursurile inferioare ale Bistriței şi Buzăului), Bârlad, Prut (exceptând cursul superior în secțiunea Rădăuți-Prut), bazinele mijlocii şi inferioare ale Argeşului şi Ialomiței şi bazinul inferior al Oltului şi râurile din Dobrogea, unde vor fi relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-90% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Bârzava, Moravița, Caraş, bazinul mijlociu și inferior al Timișului, bazinul superior și mijlociu al Jiului, cursurile superioare ale Oltului, Trotuşului, Prutului, cursul superior şi mijlociu al Bistriţei, unii afluenți ai Argeșului, Ialomiței și mai mici (sub 30% din mediile multianuale lunare) pe râurile din bazinele hidrografice: Cerna, Tazlău, Râmnicu Sărat, Bârlad şi Jijia.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi în scădere**, exceptând râurile din bazinele hidrografice: Jiu, Olt, Vedea, Argeş, Ialomița, Siret, Bârlad, Prut şi râurile din Dobrogea, unde vor fi relativ staționare.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 08-09.10.2022 **a fost în creștere, având valoarea de 5400 m3/s**, peste media multianuală a lunii **octombrie (3850 m3/s).**

În aval de Porțile de Fier debitele au fost în creștere pe sectorul Gruia-Galați și în scădere pe sectorul Isaccea-Tulcea.

**Debitul la intrarea în ţară** (secţiunea Baziaş) **va fi** **în creștere (5600 m3/s).**

În aval de Porțile de Fier debitele vor fi în creștere.

**ALIMENTĂRI CU APĂ**

**A.B.A. Argeș-Vedea**

Toti consumatorii sunt alimentați normal.

Alimentarea cu apă a mun. București:

-r. Argeș 16.0 mc/s;

-r. Dâmbovița: ac. Văcărești : 3.5 mc/s;

-CA2 : 2.5 mc/s;

-Der. Mircea Vodă: 1.5 mc/s.

**A.B.A. Prut-Bârlad**

**Județul Botoșani:**

Se mentine situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrarii apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești;

**A.B.A. Crişuri**

Debitul râului Barcău în secțiunea Nușfalău este 0.878 mc/s.

Debitul râului Crișul Alb în secțiunea Crișcior este 2.848 mc/s.

**A.B.A. Ialomiţa-Buzău**

Începând cu data de 05.10.2022 se trece la încetarea aplicării prevederilor ,,Planului de restricții și folosire a apelor în perioadele deficitare pentru BH Dunăre 2021-2025”, respectiv ridicarea fazei de atenționare/avertizare pentru folosințele care se alimentează cu apă din Dunăre pe sectoarele: 4- Brăila – Galați, 5.1 Vadu Oii - Brăila și 6. Chiciu-Vadu Oii (amonte Chiciu).

Ramân în faza de atenționare/avertizare folosințele care se alimentează cu apă din brațul Borcea (sect 6.1).

**2.** **Situaţia meteorologică în intervalul 08.10.2022, ora 08.00 –09.10.2022, ora 06.00**

**În ţară** vremea a fost predominant frumoasă și mai caldă decât în mod obișnuit pentru această perioadă din an în toate regiunile. Cerul a fost variabil, mai mult senin ziua în vestul, centrul și sud-estul teritoriului. Vântul a suflat slab și moderat. Temperaturile maxime s-au situat între 18 grade la Ocna Șugatag și 25 de grade la București-Filaret, iar la ora 06 valorile termice erau cuprinse între 3 grade la Miercurea Ciuc și Sfântu Gheorghe-Covasna și 16 grade la Șiria. La începutul și sfârșitul intervalului, pe arii restrânse îndeosebi în Transilvania s-a semnalat ceață.

**Observaţie:** în intervalul de diagnoză au fost în vigoare 5 atenționări cod galben pentru fenomene meteorologice periculoase imediate, 3 emise de SRPV Sibiu și 2 de către SRPV Cluj.

**La Bucureşti** vremea s-a menținut frumoasă și mai caldă decât în mod normal pentru această dată. Cerul a fost variabil, mai mult senin ziua, iar vântul a suflat slab până la moderat. Temperatura maximă a fost de 23 de grade la Afumați și Băneasa și de 25 de grade la Filaret, iar la ora 06 se înregistrau 6 grade la stația meteo Băneasa, 8 grade la Afumați și 10 grade la Filaret.

**3. Prognoza meteorologică în intervalul 09.10.2022, ora 08.00–10.10.2022, ora 8.00**

**În ţară** vremea se va răci uşor în regiunile nordice şi nord-vestice, iar în restul se va menţine caldă. Cerul va fi variabil, cu înnorări temporare şi pe arii restrânse ploi slabe în nord precum şi în zona montană, cu precădere ziua, a Carpaţilor Orientali și noaptea a celor Meridionali. Vântul va sufla slab şi moderat, local cu uşoare intensificări pe crestele montane şi în nord-estul teritoriului. Temperaturile maxime se vor încadra de la 15...16 grade în nordul Moldovei, până la 24...25 de grade în Muntenia, iar cele minime vor fi cuprinse între 2 şi 13 grade. Dimineaţa şi noaptea, pe arii restrânse în zonele joase din regiunile intracarpatice, va fi ceaţă.

**La Bucureşti** vremea va fi în continuare frumoasă și mai caldă decât în mod normal. Cerul va fi variabil, cu înnorări temporare în a doua parte a intervalului, când și vântul va deveni în general moderat. Temperatura maximă se va situa în jurul valorii de 24 de grade, iar cea minimă va fi de 11...13 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Constanţa** informează că în data de 07.10.2022, la ora 20:40, s-a produs un accident rutier pe DJ 222, între localităţile Medgidia și Peștera (la distanţă de zone rezidenţiale), în urma căruia o cisternă încărcată cu GPL s-a răsturnat. Conform măsurătorilor realizate de CBRN nu au fost înregistrate scurgeri de gaze. Autovehiculul a fost repus pe roţi în urma intervenţiei unui echipaj I.S.U. Dobrogea și a părăsit locul accidentului în data de 08.10.2022, la ora 11:40.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare